గుర్రాలను ప్రేమించిన అమ్మాయి
త్వరగా నిద్ర లేచావే.
అవును. లోట్టి కొంచెం గీరగా ప్రవర్తించింది, అందుకని అలా షికారుకు తీసుకెళ్ళాను.
లోట్టి అలా చేసిందా?
భోజనం చేశాను.
అవును, నాకు తెలుసు.
-హే, నిన్ను ఒకటి అడగాలని... -తలుపు కొట్టాలని తెలీదా?
క్షమించు. మర్చిపోతున్నాను.
నాకు కాస్త ఏకాంత సమయం కావాలి. అందరూ ఇష్టం వచ్చినప్పుడు, వచ్చేస్తున్నారు.
మనం ఇద్దరమే కదా ఉన్నాం.
తలుపుకు కర్టెన్ పెట్టడానికి ఒక కారణం ఉంది. నాకంటూ ఒక జీవితం ఉంది.
ప్రతీదానికి నువ్వు నా వ్యక్తిగత స్థలంలోకి రాకూడదు.
ఈ మధ్య నువ్వు ఊరికే కోప్పడుతున్నావు, బుజ్జి.
నేనేం కోప్పడటం లేదు. అలాగే నేనేం బుజ్జిని కాను.
ఒకవేళ మీ అమ్మ ఇక్కడ ఉండి ఉంటే, నీతో మాట్లాడగలిగేది, అంటే,
-నీలో వస్తున్నా మార్పుల గురించి. -ఓరి, దేవుడా.
లేదు... నా ఉద్దేశం ఆ మార్పులు కూడా అనుకో.
కానీ నేను అనేది నీ భావనల గురించి.
నీ వయసులో ఉన్నప్పుడు, నాకు ఆకలి తప్ప ఇంకేం తెలీదు.
సరే. కానీ అమ్మ చనిపోయి ఇప్పటికే చాలా ఏళ్ళు అయింది,
కాబట్టి ఇక ఆ విషయాన్ని వదిలేయ్.
సరిగ్గానే అన్నావులే.
నాకు ఊర్లో కొంత పని ఉంది. వస్తావా? ఒకప్పటిలా కలిసి వెళ్లొచ్చు.
-లేదు, నాకు ఇంట్లోనే ఉండాలని ఉంది. -ఒంటరిగానా?
నేనేం ఒంటరిగా లేను. నాతో లోట్టి ఉంది.
కానీ మన వీధి చివర ఉన్న ఆ అమ్మాయి సంగతి ఏంటి?
పాస్టర్ గారి అమ్మాయా?
తను నీ స్నేహితురాలు కాదా?
అంటే, మా చిన్నప్పుడు కలిసి ఆడుకునేవారం,
అయినంత మాత్రాన ఇప్పుడు స్నేహితులం అవ్వము కదా.
సరే, ఆమెకు కూడా గుర్రాలంటే ఇష్టం ఉండొచ్చు. మీరు ఇద్దరూ కలిసి స్వారీ చేసి చూడండి.
మిల్లికి గుర్రపు సైడ్ జీను అంటే ఏమిటో కూడా తెలిసి ఉండదు.
సరే, నాకైతే ఆ పిల్ల మొదటి నుండి ఇష్టం.
ఆ పిల్ల మొదటి నుండి చాలా స్వతంత్రంగా ఆలోచించేది,
ఇక్కడి అమ్మాయిలతో పోల్చితే అది చాలా మేలు అనొచ్చు.
రాత్రికి కలుద్దాం, బుజ్జి. లవ్ యు.
బాయ్.
ఇదుగో.
నువ్వు చాలా అందంగా ఉన్నావు.
సెలూన్
మీ నష్టానికి చింతిస్తున్నాను, మిస్.
ప్రస్తుతం మీరున్న పరిస్థితుల్లో ఇతర విషయాలు చెప్పి మిమ్మల్ని ఇబ్బంది పెట్టను,
కానీ మీ నాన్న గారు మిస్టర్ సైలస్ మెక్కాల్ గారికి చాలా డబ్బు అప్పు చెల్లించాల్సి ఉంది.
ఆ డబ్బును వసూలు చేయడానికి మిస్టర్ మెక్కాల్ ప్రయత్నించినప్పుడు,
మీ నాన్న ఆయనపై తుపాకీ గురిపెట్టారు.
కాబట్టి, మిస్టర్ మెక్కాల్ ఆయన్ని కాల్చారు. ఆత్మరక్షణ కొరకు కాబట్టి, ఆయన్ని విడుదల చేసారు.
ఆయన గుర్రం ఎక్కడ?
ఆయన టౌన్ లోకి వెళ్ళాడు. అవునా?
గుర్రాలు పారిపోవడం సహజం, మిస్. నేను ఒక నోటీసు జారీ చేస్తాను.
ఆయన శవాన్ని మీ ఇంటికి తీసుకురావడానికి సహాయం కావాల్సి వస్తే చెప్పండి.
దుఃఖపడువారు ధన్యులు, వారు... వారు ఓదార్చబడుదురు.
ఇప్పడు దానికి సరైన సమయం కాదు, మిల్లి.
మీ నాన్న విషయంలో జరిగిన దానికి చింతిస్తున్నాను.
నేను కూడా.
ఏదైతే ఏముందిలే, నాకైతే వీలైనంత త్వరగా ఆయన్ని స్వర్గంలో కలుసుకోవాలని ఉంది.
నిజంగా?
మా నాన్నని స్వర్గంలో కలవాలని నీకు అంత ఆతృతగా ఉందా?
అవును.
ఆయన బ్రతికి ఉన్నప్పుడు, ఏరోజూ కలవని నీకు?
అంటే, ఆయన వయస్సు ఎక్కువ కదా.
-నువ్వు ఆయన బట్టలు వేసుకున్నావు కదా. -అవును.
ఆయన జ్ఞాపకం వస్తున్నారా?
లేదు. నేను కొంత పని మీద టౌన్ కి వెళ్తున్నాను.
అంటే, ఇది మారు వేషం అన్నమాట.
అలాంటిదే.
తెలుసా, నాకు నిరాశగా ఉన్నపుడు, నేను వర్జిల్ మందుల దుకాణంకి వెళ్తాను.
అక్కడి మందులు వెంటనే సంతోషాన్ని కలిగిస్తాయి.
నేను ఇప్పుడు వర్జిల్ దుకాణంకి వెళ్లడం లేదు.
ఆ పిరికి పంద, సైలస్ మెక్కాల్ ని సెలూన్ లో కాల్చి చంపడానికి వెళ్తున్నాను.
-ఆగు, ఏంటి... ఇప్పుడే చంపుతావా? -అవును.
నీకు అసలైన సైలస్ ఎవరో కనీసం తెలుసా?
ఎందుకంటే... మేరీ వాళ్ళ నాన్న పేరు సైలస్ ఎం.,
-అలాగే పెర్ల్ వాళ్ళ నాన్న పేరేమో సైలస్ ఎఫ్... -మిల్లి, నోరు మూసుకో.
పదా, లోట్టి. వెళదాం. నడువు.
-మంచి గుర్రం. -జేన్.
జేన్, ఆగు.
ఆగు, జేన్!
-నాకేసి బిస్కెట్ విసిరావా? -నేను కూడా నీతో వస్తాను.
నిన్ను నేనెందుకు తీసుకెళ్లాలి?
ఎందుకంటే ఇప్పుడు నీతో తోడుగా ఒక స్నేహితురాలు వస్తే మంచిది అనిపిస్తుంది.
మనం స్నేహితులం కాదు.
ఒకప్పుడు స్నేహితులమే కదా.
నీ జుట్టు, బట్టలు చూస్తుంటే నువ్వు గందరగోళంలో ఉన్నట్టు ఉన్నావు.
ఒక మగాడిపై పగ తీర్చుకోవాలి అనుకుంటే, మగాడిలాగే బట్టలు వేసుకోవాలి.
లేదా పగ తీర్చుకోకుండా కూడా ఉండొచ్చు, అది కూడా సాధ్యమే కదా.
మిల్లి, బైబిల్ వచనాలు చెప్తూ నన్ను ఆపడానికి ప్రయత్నించే
నిన్ను తీసుకెళ్లడం నాకు ఇష్టం లేదు.
బైబిల్. అంటే ఏంటి, ఒక పుస్తకమా?
ఇలా స్వారీ చేయడం ఎక్కడ నేర్చుకున్నావు?
మన ప్రణాళికను పోలీసుకు చెప్తే మంచిది.
ఆయనకీ ముందే తెలుసు, కానీ పట్టించుకోవడం లేదు.
అంటే, ఎవరైనా ఒకరు మొత్తం విషయాన్ని ఆయనకు వివరించాలి కదా.
మేరీ వాళ్ళ నాన్నకి పిచ్చి ఎక్కి సైకోలాగ ప్రవర్తిస్తున్నాడు, ఆయన్ని జైలులో
వేసి తప్పులు తెలిసేలా చేయాలని చెప్పాలి.
ఆ తర్వాత నువ్వు, నేను కలిసి చర్చికి వెళ్లి నువ్వు చేయడానికి సిద్దమైన ఈ విషయాన్ని
బట్టి క్షమించమని దేవుడిని ప్రాధేయపడాలి.
నీకు ఇంకా ఆయన్ని చంపాలని ఉంటే.
నువ్వు ఎప్పుడూ ఇలాగే ఎక్కువ మాట్లాడతావా?
అవును. కానీ నువ్వు మాత్రం నిశ్శబ్దంగా, కటువుగా ఉండే రకానివి కదా.
చిన్నపుడు స్కూల్ లో ఉండే పిల్లలు నువ్వు మూగదానివి అనుకునేవారు, గుర్తుందా?
-హాయ్ చెప్పు. -సరే.
శుభోదయం, మిల్లి.
నీ అద్దాలు నాకు బాగా నచ్చాయి.
ధన్యవాదాలు, ఎలెనోర్.
-వీటిని ఈ మధ్యనే... -వాళ్ళు నిన్ను ఆటపట్టిస్తున్నారు.
ఆగు, జేన్, వద్దు. దయచేసి ఇలా చేయకు.
చేస్తే నీ జీవితమంతా నువ్వే బాధపడాల్సి వస్తుంది.
నీ మనస్సాక్షిపై చెరగని మచ్చగా మిగిలిపోతుంది.
ఇది చాలా చెడ్డ పని, దీని వల్ల నువ్వు నాతో, ఇంకా మనకు తెలిసిన వారితో
కలిసి స్వరానికి రాలేవు చూసుకో.
అంతే కాదు, నిన్ను ఉరితీసేయొచ్చు.
ఇక్కడే ఉండు. నా గుర్రాన్ని చూసుకో.
నేను సైలస్ మెక్కాల్ కోసం వెతుకుతున్నాను. ఈ భవనం అతనిదే, అవునా?
-అవును, కానీ అతను ఇక్కడ లేడు. -సరే, ఎక్కడ ఉన్నాడు?
నాకు తెలీదు. అతను ఎక్కడ ఉంటాడనేది నేనేం రాసి పెట్టుకొను.
అది అతను కావాలని చేసినది కాదు, దేవా. అతన్ని క్షమించు! మమ్మల్ని దయచేసి క్షమించు!
-ఏమైంది? -నేను నిన్ను బయట ఎదురు చూడమన్నాను కదా.
నువ్వు పాస్టర్ గారి కూతురివి కదా?
అవును.
చర్చికి రావడం మానేసినందుకు నన్ను క్షమించమని మీ నాన్నగారిని అడుగు.
ఈ మధ్య బాగా బిజీగా ఉంటున్నాను, అందుకని...
మేము వెళ్ళినప్పుడు ఆ విషయాన్ని ఆయనకు చెప్తాను.
ఇప్పుడే వెళ్తున్నాం.
వెళ్లే ముందు, ఒకమాట, సైలస్ ఎక్కడ?
మీరు ఆ విషయం చెప్పాల్సిన పని లేదు.
నాకు చెప్పండి.
ఆయన వేటకు వెళ్ళాడు, ఇక్కడి నుండి ఇరవై మైళ్ళు ఉత్తరానికి.
ట్రబుల్సమ్ నది దగ్గర.
కానీ నేనైతే అతని దగ్గరకు ఒంటరిగా వెళ్లను.
ఆయన తుపాకీ వేగంగా తీయగలడు, అంతకంటే వేగంగా ఆయన కోపం రగులుకుంటుంది.
-డెబ్భై మీటర్ల దూరం ఉన్న ఈగని కూడా కాల్చగలడు. -ఎందుకు?
"ఎందుకు" అంటే ఏంటి నీ ఉద్దేశం?
ఈగను ఎందుకు కాల్చడం పాపం?
వీటిని మేము తీసుకెళ్తున్నాం.
మాకు... మాకు సమాచారం అందించినందుకు.
ఇప్పుడు మనం ఏం చేయాలి?
మనం వెనక్కి వెళ్లలేము. ఇప్పుడు మనం దోషులం.
నువ్వు వెళ్లవచ్చు. మీ తల్లితండ్రులు అర్థం చేసుకుంటారు అనుకుంటా.
తమాషా చేస్తున్నావా?
తుపాకీ చూపించి సెలూన్ లో దోపిడీ చేశాను అంటే వాళ్ళు ఏం చేస్తారో తెలుసా?
తుపాకీ చూపి దోపిడీ చేసింది నేను. నువ్వు అనుకోకుండా అక్కడ ఉన్న సాక్షివి మాత్రమే.
సరే, ఒకవేళ నేను ఇంటికి తిరిగి వెళ్లినా కూడా,
నేను... నేను ఏడుగురు తమ్ముళ్లు, చెల్లెళ్లను చూసుకోవాలి.
అలాగే ఇంట్లో వంట వండడానికి, శుభ్రం చేయడానికి
చర్చిలో సర్దడానికి సహాయం చేయాల్సి ఉంటుంది.
నేను ముందు ఒక భర్తను వెతుక్కోవాలి.
నువ్వు దేవుడిని పెళ్లి చేసుకున్నావు అనుకున్నాను.
సరే. అలాగే, అలాగే.
ఈ రాత్రికి ఇక్కడే ఉందాం. ఇక్కడే ఉండి బాగా ఆలోచిద్దాం.
తర్వాత ఉదయమే లేచి,
మనల్ని కిడ్నాప్ చేసారనో, లేక దయ్యం పట్టిందనో చెపుదాము.
నువ్వు నీకు నచ్చింది చెప్పుకో.
నేనైతే ట్రబుల్సమ్ నది గుండా వెళ్లి ఆ వెధవని చంపి తీరతాను.
ఆ బార్ లో ఉన్న వ్యక్తి సైలస్ ఈగలను కాల్చే విధానం గురించి చెప్పినప్పుడు వినలేదా?
అయితేనో, నేనేం ఈగని కాను కదా.
జేన్. అది మద్యం.
ఓహ్, ఛ, అవునా?
నేనింకా పళ్ళ రసం అనుకున్నాను.
ఇంతకు ముందు ఎప్పుడైనా త్రాగావా?
లేదు.
-నువ్వు? -లేదు.
మద్యం నిన్ను వేశ్యగా లేదు మంత్రగత్తెగా మార్చేస్తుంది. ఒక్కోసారి రెండూ జరుగుతాయి.
-నీకు రుచి చూడాలని లేదా? -లేదు.
అమ్మాయిలకు చిన్న తనంలో, గుర్రాలు అంటే
చాలా ఇష్టం ఉంటుంది కదా?
కానీ ఒక్కసారి ఎదిగి పెద్ద అయిన తర్వాత, ఒక్కసారిగా
వంటింట్లోనే ఉంటూ, పిల్లల్ని చూసుకోవాలి.
అవును, వింతైన విషయమే.
కానీ నువ్వు అలా కాదు. నీకు ఇంకా గుర్రాలు అంటే ఇష్టమే.
అవును.
అవి చాలా అద్భుతమైన జీవులని నా ఉద్దేశం కూడా.
వాటితో ఎలా మెలగాలని అర్థం చేసుకుంటే చాలు.
డాన్స్ చేయాలని ఉందా?
లేదు. నేను కూర్చొనే ఉంటా.
అవును కదా, నువ్వు ఇంకా దుఃఖ పడుతున్నావు.
మరీ డాన్స్ చేయలేనంత బాధలో ఉన్నావా?
నాకు డాన్స్ చేయడం నచ్చదు. గుర్రపు స్వారీ అంటేనే ఇష్టం.
అంతే.
నేను డాన్స్ వేయకూడదు అన్నారు.
ఎందుకంటే...
అదేదో దుష్ట క్రియ అన్నారు.
నాకు గుర్తు లేదు.
కానీ, కొన్నిసార్లు,
నేను మా అమ్మకు ఉన్న పెద్ద గౌనులు వేసుకుంటుంటాను.
అవి వేసుకొని, కాళ్ళను ఇలా పైకి లేపుతూ, డాన్స్ హాల్ అమ్మాయిలా గెంతుతాను.
అంటే ఎలాంటి చెడ్డ పనులు చేయని అమ్మాయిలాగే ఉంటూ.
నువ్వు కూడా ప్రయత్నించు. వచ్చి డాన్స్ చెయ్.
పదా. నడువు.
కాళ్ళను పైకి లేపు. యాహూ!
లేదా... లేదా ఇలా కూడా చేయొచ్చు, అంటే, గెంతుతూ డాన్స్ చేస్తున్నట్టు.
అలా చేయడం నీకు నచ్చుతుందని అనుకుంటున్నాను.
చెత్త మొహంది.
పదా, లోట్టి.
నువ్వు లోపలే ఉన్నావని నాకు తెలుసు, మెక్కాల్!
నా దగ్గర తుపాకీ ఉంది.
కాల్చకు. మేము హాని తలపెట్టడానికి రాలేదు.
ఇది నేనే.
మిల్లి? నువ్వు ఇక్కడ ఏం చేస్తున్నావు?
నేను ఏం చేస్తున్నానా?
నన్ను అలా చావమని వదిలేసి వచ్చింది నువ్వే.
అదృష్టవశాత్తు ముసలి డాక్టర్ హెన్రీగారిని కలిసాను.
నది దాటితే వచ్చే ఊర్లలో వైద్యం చేస్తుంటాను.
కొన్ని సార్లు, మా నాన్నా, నేను ఈయనతో కలిసి పర్యటిస్తూ
-వాక్య పరిచర్య చేస్తుంటాం. -నేను ఈమెను కోడి ఏమోనని అనుకున్నా.
ఒక్క క్షణం.
-నువ్వు నన్ను చావుకు వదిలేసి వచ్చావు. -నీకోసం వెనక్కి వచ్చేదాన్ని.
నేను ఆ సోది నమ్మను.
చిన్నప్పుడు లైల్ థామస్ తో కలిసి సిగరెట్లు
కాల్చడానికి వదిలేసినట్టే ఇప్పుడు కూడా వదిలేసావు.
ఇది నీ గురించి కాదు.
అదే కదా సమస్య. నేనేమో ప్రాణాలకు తెగించి నీకోసం వస్తే,
నువ్వు కనీసం నన్ను పట్టించుకోవడం లేదు.
-వస్తానని అడిగింది నువ్వు. -ఎందుకంటే నువ్వు పిచ్చిదానిలా ప్రవర్తిస్తున్నావు.
-నేను కోపం మీద ఉన్నాను. -అయితే?
కోపం వచ్చిన ఎందరో నీలాగే కాల్చి చంపుకుంటూ పోవాలంటావా?
-ఏమో. -నువ్వు కనీసం ధన్యవాదాలు కూడా చెప్పలేదు.
నా వల్ల కాకపోతే, అసలు మెక్కాల్ ఎక్కడ ఉంటాడనే విషయం కూడా నీకు తెలీదు.
ఇదంతా చేస్తున్నది అందుకోసమేనా? నాచేత ధన్యవాదాలు చెప్పించుకోవడానికా?
-చెప్తే నీ సొమ్మేం పోదు కదా. -సరే.
ధన్యవాదాలు, మిల్లి.
నీ జీవితంలో ఉన్న ఒంటరితనం, విసుగు చాలదన్నట్టు
నన్ను కూడా ఇబ్బంది పెడుతున్నందుకు.
-అలా అనడం ఏం బాలేదు. -నిన్ను మెప్పించే సమయం నాకు లేదు.
మా నాన్న గుర్రం అక్కడే ఉంది. చూసావా?
దాని మీద ఉన్న జీనును ఆయన నాకు ఇస్తానని చెప్పారు.
కాబట్టి, ఇప్పుడు నేను ఆయన గుర్రాన్ని,
దాని మీద ఉన్న జీనును తీసుకొని పోయి, సైలస్ మెక్కాల్ తిరిగి వచ్చే వరకు
ఇక్కడే ఎదురుచూస్తాను,
వాడు రాగానే వాడి తలను పేల్చి చంపుతాను.
కావాలంటే నువ్వు ఇక్కడే ఉండి చూడొచ్చు...
లేదా ఆ ముసలి వ్యక్తిని నిద్ర లేపి ఇక్కడి నుండి దొబ్బెయ్.
ఆయన్ని నిద్ర లేపాలా?
సరే, డాక్టర్. ఆమె రావడం లేదు. మనం వెళదాం పదండి.
-ఏం జరిగింది? -నాకు తెలీదు.
ఆయన చనిపోయాడు.
మనం ఏం చేయాలి?
ఏమీ లేదు. ఆయన ముసలితనం కారణంగా చనిపోయాడు.
ఈయన మంచి క్రైస్తవుడు. ఈయనను మర్యాదలతో ఖననం చేయాలి.
-ఈయన్ని తీసుకెళ్లడానికి నాకు సహాయం చెయ్. -అందుకు నాకు సమయం లేదు.
మర్యాదగా సహాయం చెయ్, లేదా నేను అరుస్తాను!
ఆవిడ పొగరుకి అంతే లేదు తెలుసా.
-వెళ్లి దాక్కో. -మరి ఈ శవం సంగతి?
కావచ్చు, అయినా నువ్వు ఆమెతో పడుకోవాలనుకుంటున్నావు.
ఎవరక్కడ?
ఎందుకు వచ్చావో చెప్పు.
ఓహ్, మీరు రావడం మంచిదైంది. ఓరి, నాయానో. దేవుడికి కృతఙ్ఞతలు చెప్పుకోవాలి.
మీలాంటి బలమైన, ధైర్యవంతులు రాకుండా ఉంటే మేమెంతో భయపడేవారం.
మీరెవరో నాకు తెలుసా?
లేదు. నా పేరు సేడి. ఇతను నా సోదరుడు క్లేటన్.
చర్చి నుండి ఇంటికి వెళ్తుండగా హఠాత్తున కొందరు మమ్మల్ని కిడ్నాప్ చేశారు.
అది నిజమేనా?
అవును.
ఆ శవం ఎవరిది?
బందిపోటులలో ఒకరిది.
చూస్తుంటే ముసలోడిలా ఉన్నాడు.
మీ రాక అతన్ని భయపెట్టినట్టు ఉంది.
మీ స్వరాలూ వినగానే చచ్చి పడ్డాడు.
ఆ తర్వాత మిగతా వాళ్ళు అడవిలోకి పారిపోయారు.
మీరు లోపలికి వస్తే మంచిది.
క్షమించండి. నాకు ఇంత ఆకలి ఉందని నాకే తెలీదు.
ఎందుకు అంత నిశ్శబ్దంగా ఉన్నావు?
అబ్బాయిలు ఎలా ఉంటారో మీకు తెలుసు కదా. పెద్దగా ఏమీ వ్యక్తపరచరు.
అస్తమాను చెప్తూనే ఉంటా, "నీ మనసులో ఏమున్నా దాన్ని బయటకు చెప్పాలి.
ఎలాంటి విషయమైనా సరే, లేదంటే నీకే మంచిది కాదు" అని.
కొంతమంది తమ బలం, బలుపు చూపించుకోవడానికే నిశ్శబ్దాన్ని వాడుతుంటారు.
నేను కాదు. ఎంత గోలైనా చేస్తా.
బయట ఉన్నది నీ గుర్రమేనా? మట్టి రంగులో ఉన్నది?
అవును. ఎందుకు?
చూస్తుంటే ముసలిదానిలా ఉంది.
అదొక చెత్త గుర్రం.
దాన్ని నా పిల్లకి ఇచ్చేద్దాం అనుకుంటున్నాను. తనకు గుర్రాలు అంటే చాలా ఇష్టం.
-మీరు మేరీ గురించి మాట్లాడుతున్నారా? -ఎంతపని చేసావ్, మిల్లి. పరిగెత్తు.
నీకు తాను తెలుసా?
మేము చిన్నప్పుడు కలిసి స్కూల్ కి వెళ్లాం. అందుకే ఇక్కడికి వచ్చాము.
ఆమె నిన్ను పంపిందా?
అవును. మీకు ఒక సందేశం చెప్పమని చెప్పింది.
మేము చాలా కాలంగా ఒకరితో ఒకరం మాట్లాడుకోలేదు.
మాకు తెలుసు. తాను కూడా అందుకే బాధపడుతుంది.
దూరం అయినందుకు తనకు ఇంకా నాపై కోపంగా ఉందా?
కొంత వరకు.
మీరు ఎంత చెడ్డవారైనా సరే, మిమల్ని క్షమించగలను
కానీ పట్టించుకోని తండ్రిగా మాత్రం క్షమించలేను అంది.
అందుకే ఇంకా తాను డిడ్డిలిన్ డోరా దగ్గర పని చేస్తుంది అనుకుంటున్నావా?
బహుశా అయ్యుండొచ్చు. ఆమె అలాగే...
మీపై తనకి చాలా నిరాశగా ఉందని అంది.
ఇష్టం వచ్చినట్టు ఎవరిని పడితే వారిని చంపుతున్నందుకు.
ఒక మంచి తండ్రిగా ఉండడం కంటే ప్రజల్ని భయపెట్టడానికి ప్రాముఖ్యత ఇస్తున్నందుకు.
అంటే, నేను కేవలం... మగాడి లక్షణమే అది కదా.
మగాళ్లు చేసేదే అది.
మగాళ్లందరూ వాళ్ళ తమ్ముడి భార్యలతో పడుకుంటారా?
ఆ విషయం నీకెలా తెలుసు?
నామీద కోప్పడకండి. నేను సమాచారాన్ని తెచ్చా అంతే.
మేరీ... నాకు తాను గుర్తుంది.
ప్రతీ శుక్రవారం బడి పూర్తయిన తర్వాత స్కూల్ వెనుక
-జడ్జిగారి కొడుకుతో పడుకొనేడి తనే కదా? -అవును. అది తనే అనుకుంట.
ఎంత గట్టిగా అరిచేదో తెలుసా. తన అరుపులు క్లాసులో అందరికీ వినిపించేవి.
అంటే, తనకు గణితం ఎంత బాగా వచ్చంటే, స్వయంగా వ్యాపారం చేసినా బాగా నడిచేది.
-ఆహ్, అంటే, నిజమే అనుకుంట. -ఆపండి!
దయచేసి... ఇక ఆపండి.
నన్ను క్షమించమని మేరీతో చెప్పండి.
నేను ఎందుకూ పనికిరాని వెధవని అని నాకు తెలుసు.
కానీ దయచేసి, మిమ్మల్ని వేడుకుంటున్నాను, ఇంటికి తిరిగి రమ్మని తనతో చెప్పండి.
మిమ్మల్ని వేడుకుంటున్నాను.
ఈ బాధ...
అబ్బా.
ఎవరైనా నన్ను తలలోకి షూట్ చేసేస్తే బాగుండు అనిపిస్తుంది.
నన్ను క్షమించండి.
అది మేము చేయలేము.
ఓహ్, ప్లీజ్.
దయచేసి, మీరే చెప్పాలి.
మీ క్షమాపణలు మేరీకి అవసరం లేదు. వాటికి అర్థమే లేదు.
మీరు అనుభవిస్తున్న ఈ సహించలేని వేదనే ఆమెకు కావాల్సిన క్షమాపణలు.
కానీ కావాలంటే బయట ఉన్న ఆ గుర్రాన్ని తీసుకెళ్లగలం. మట్టి రంగు గుర్రం.
ఆమె దాన్ని అంగీకరిస్తుందో లేదో నాకు తెలీదు, కానీ ప్రయత్నించి చూస్తాం.
ఆయన తన తమ్ముడి భార్యతో పడుకున్న విషయం నీకెలా తెలుసు?
మా తండ్రి పాస్టర్.
జనం ఆయనకి అన్ని విషయాలను చెప్తుంటారు.
నీ సహాయానికి ధన్యవాదాలు, మిల్లి.
-నువ్వు అతన్ని కృంగదీయాలని అనుకున్నావు. -అవును.
ఒంటరిగా వెళ్లి ఉంటే నిన్ను కచ్చితంగా చంపేసి ఉండేవాడు.
అలాగే నువ్వు నా బెస్ట్ ఫ్రెండ్ వి.
లోట్టి మీద నేను వస్తాను.
నువ్వు మా నాన్న గుర్రం మీద రావచ్చు.
నా వల్ల కాదు. జేన్, నాకు... ఎలా స్వారీ చేయాలో తెలీదు.
సులభమే. నేను నీకు చూపిస్తాను.
సిద్ధమా?
జీను ఉంటే స్వారీ చేయడం చాలా సులభం.
నువ్వు మాట్లాడుతున్నావు.
స్వారీ చేస్తూ కూడా నేను మాట్లాడగలను.
గుర్రాలంటే భయం ఉండే అమ్మాయి ఇవన్నీ ఇప్పుడు చెప్తుంది అన్నమాట.
-సరే, పదా వెళదాం. -నాకు ఇంకా భయం ఉంది.
మానసికంగా కృంగదీయడానికి మనం మరికొందరు మగాళ్లని వెతుక్కోవాలి.
పదా, మిల్లి. త్వరగా నడువు.
ప్రయత్నిస్తున్నాను. పడిపోతే సంగతి ఏంటి? గుర్రం మీద నుండి పడిపోతామా?
సిసిలియా ఆహ్రెన్ వ్రాసిన పుస్తకం ఆధారంగా రూపొందించబడింది
సబ్ టైటిల్స్ అనువదించింది: జోసెఫ్